Rrezikohet tregtia e lirë nën administratën Trump
Skepticizmi i presidentit të zgjedhur për tregtinë e lirë mund të ulë influencën e SHBA-së
Tregtia e lirë, me kufizime të pakta dhe tarifa të ulëta, mund të rrezikohet gjatë administratës së re Trump. Marrëveshja e Tregtisë së Lirë në Transpaqësor ka ngecur tashmë në Kongres. Marrëveshja NAFTA për tregtinë e lirë në Amerikën e Veriut, e arritur në vitin 1994 mund të rinegociohet dhe partnerët evropianë të Uashingtonit frikësohen edhe për Marrëveshjen e Partneritetit Transatlantik për Tregtinë dhe Investimet. Analistët fajësojnë retorikën proteksioniste gjatë fushatës zgjedhore që rriti ndjenjat kundër tregtisë së lirë. Ka ngecur Marrëveshja Transpaqësor (TTIP) e nënshkruar ndërmjet 12 vendeve që përfaqësojnë rreth 40% të prodhimit ekonomik botëror. Nën administratën e re Trump, partnerët evropianë frikësohen se një marrëveshja e ngjashme me SHBA-në do të ketë të njëjtin fat. thotë Komisionerja e BE për Tregtinë, Cecilia Malmstrom. Gjatë fushatës zgjedhore, presidenti i zgjedhur Donald Trump tha se do të heqë marrëveshjet e këqija, si NAFTA, të cilën ai e fajëson për humbjen e miliona vendeve të punës për amerikanët. Por, megjithë mangësitë e saj, analistët thonë se marrëveshja NAFTA krijoi një zinxhir furnizimi në kontinentin amerikan që e shndërroi industrinë amerikane të automobilëve ndër më konkurrentet në botë. thotë William Galston i Institutit Brookings. Anulimi i marrëveshjeve tregtare, në veçanti me Azinë, është një mundësi e humbur, thonë analistët. thotë Jeff Kingston i Universitetit Temple në Japoni. Përkundër zotimeve të zotit Trump për rritjen e tarifave për mallrat kineze, Pekini ka paralajmëruar për një luftë të mundshme tregtare, duke aluduar se Kina mund të anullojë blerjen e avionëve amerikanë ose mund të vendosë rregulla më të forta për kompanitë amerikane që ndodhen në Kinë. thotë William Galston i Institutit Brookings. Zoti Galston paralajmëron se kinezët mund të mbushin boshllëkun për të udhëhequr në Azinë Lindore dhe se kjo nuk do të ketë rezultate të pëlqyeshme për SHBA-në. Kina, e cila është ekonomia e dytë më e madhe e botës, po lëviz me shpejtësi për të mbushur këtë vakum, duke propozuar krijimin e një zone të tregtisë së lirë gjatë Samitit Ekonomik Azi-Paqësor që po mbahet në Peru.